Diari Oficial de la Generalitat Valenciana


Sumari del DOGV 2553, del 18-07-1995 (1995/835506)

RESOLUCIÓ de 14 de juny de 1995, de la Conselleria de Treball i Afers Socials, per la qual es modifica la Resolució de 9 de març de 1995 (DOGV núm. 2474, de 22 de març) en la qual es determinen els crèdits que han de finançar els serveis socials regulats en l'Ordre de 23 de desembre de 1994.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2553

Data del DOGV
:   18-07-1995

Secció del DOGV
:   ALTRES DISPOSICIONS

Número del document
:   1995/835506


Data del document
:   14-06-1995

Organisme emissor
:   Conselleria de Treball i Afers Socials

Tipus de document
:   Resolució

Anàlisi jurídica

RESOLUCIó de 14 de juny de 1995, de la Conselleria de Treball i Afers Socials, per la qual es modifica la Resolució de 9 de març de 1995 (DOGV núm. 2474, de 22 de març) en la qual es determinen els crèdits que han de finançar els serveis socials regulats en l'Ordre de 23 de desembre de 1994.   
L'Ordre del 23 de desembre de 1994, d'aquesta conselleria, regula i convoca les ajudes en matèria de serveis socials per a 1995 (DOGV núm. 2418, del 31 de desembre de 1994).  
Així mateix, i d'acord amb el que estableix l'article 47, 11), de la Llei d'Hisenda Pública de la Generalitat Valenciana, mitjançant la Resolució de 9 de març de 1995, d'aquesta conselleria (DOGV núm. 2474, de 22 de març de 1995), es van determinar els crèdits i línies subvencionadores de les ajudes de serveis socials regulades en l'esmentada Ordre del 23 de desembre de 1994.  
No obstant això, i pel que fa a determinats tipus d'ajudes, una vegada reunides les comissions tècniques de valoració i resoltes la totalitat de les sol·licituds presentades, s'observa que l'import global és inferior al crèdit previst per l'esmentada Resolució de 9 de març de 1995, sense que hi hagen peticions pendents de resolució, ni noves obligacions que es puguen contraure contra aquests crèdits, i en conseqüència és procedent la minoració parcial.  
Per tot això, els crèdits pressupostaris de les línies de subvenció que s'indiquen a continuació, del programa pressupostari 313.10: «Serveis Socials», destinats a les ajudes convocades mitjançant l'Ordre de 23 de desembre de 1994, d'aquesta conselleria (DOGV núm. 2418, de 31 de desembre de 1994), queden fixats definitivament segons el detall següent:  
1. Denominació: Pla Mesures en Inserció Social.  
Projecte: 309.  
Línia de subvenció: 405/95.  
Dotació: mil quatre-cents trenta-vuit milions set-centes sis mil nou-centes setanta-vuit pessetes (4.816.443.312 PTA).  
2. Denominació: Serveis Socials Especialitzats-Tercera Edat.  
Projecte: 1326.  
Línia de subvenció: 407/95.  
Dotació: cinc-cents noranta milions quatre-centes quaranta-una mil cent quaranta-una pessetes (630.189.204 PTA).  
3. Denominació: Serveis Socials Especialitzats-Sector Menor.  
Projecte: 1327.  
Línia de subvenció: 408/95.  
Dotació: sis-cents set milions tres-centes setanta-set mil dues-centes quaranta-vuit pessetes (350.171.497 PTA).  
4. Denominació: Serveis Socials Especialitzats-Sector Dona.  
Projecte: 1329.  
Línia de subvenció: 409/95.  
Dotació: cent disset milions seixanta-una mil dues-centes vint-i-dues pessetes (840.011.154 PTA).  
5. Denominació: Integració Social Poble Gitano.  
Projecte: 1331.  
Línia de subvenció: 411/95.  
Dotació: setanta-quatre milions set-centes disset mil nou-centes vint-i-cinc pessetes (96.579.503 PTA).  
València, 14 de juny de 1995.- El conseller de Treball i Afers Socials: Francesc Xavier Sanahuja i Sanchis.